CELEX: 32015D2301
Language: bg
Date: 2015-12-08 00:00:00
Title: Решение за изпълнение (ЕС) 2015/2301 на Комисията от 8 декември 2015 година за изменение на Решение 93/195/ЕИО по отношение на ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ в Мексико и Съединените американски щати, и за изменение на приложение I към Решение 2004/211/ЕО по отношение на вписването за Мексико в списъка на трети страни и части от тях, от които е разрешен вносът в Европейския съюз на живи еднокопитни и сперма, яйцеклетки и ембриони от еднокопитни животни (нотифицирано под номер С(2015) 8556) (Текст от значение за ЕИП)

10.12.2015   
            
            
               BG
            
            
               Официален вестник на Европейския съюз
            
            
               L 324/38
            
         РЕШЕНИЕ ЗА ИЗПЪЛНЕНИЕ (ЕС) 2015/2301 НА КОМИСИЯТА
   от 8 декември 2015 година
   за изменение на Решение 93/195/ЕИО по отношение на ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ в Мексико и Съединените американски щати, и за изменение на приложение I към Решение 2004/211/ЕО по отношение на вписването за Мексико в списъка на трети страни и части от тях, от които е разрешен вносът в Европейския съюз на живи еднокопитни и сперма, яйцеклетки и ембриони от еднокопитни животни
   
      
         (нотифицирано под номер С(2015) 8556)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в глава I от приложение А към Директива 90/425/ЕИО (1), и по специално член 17, параграф 3, буква а) от нея,
   като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (2), и по-специално член 12, параграфи 1 и 4 и член 19, уводното изречение и букви а) и б) от нея,
   като има предвид, че:
   
               (1)
            
            
               В Директива 2009/156/ЕО се определят ветеринарно-санитарните условия за вноса в Съюза на живи еднокопитни животни. В съответствие с член 13, параграф 1, буква б) от посочената директива едно от условията за разрешаване на вноса на еднокопитни животни в Съюза е въпросната трета страна да е била свободна от венецуелски енцефаломиелит по конете през период от две години.
            
         
               (2)
            
            
               В Решение 93/195/ЕИО на Комисията (3) се предвиждат образци на здравни сертификати за повторно въвеждане на регистрирани коне за надбягвания, спортни състезания и културни прояви след временен износ. Образецът на здравен сертификат в приложение II към посоченото решение предвижда, наред с другото, че регистриран кон, временно изнесен за срок от не повече от 30 дни, трябва — след излизането си от Съюза — да е пребивавал само в третата държава, от която е сертифициран за повторно въвеждане в Съюза, или в трета държава, принадлежаща към същата санитарна група, както е посочено в приложение I към същото решение.
            
         
               (3)
            
            
               С Решение 2004/211/ЕО на Комисията (4) се установява списък на трети страни или, в случай че се прилага регионализация — на части от тях, от които държавите членки следва да разрешават вноса на живи еднокопитни и на сперма, яйцеклетки и ембриони от тях, а в приложение I към същото решение се посочват останалите условия, приложими към този внос(„списъкът“). Мексико е включена в списъка и принадлежи към санитарна група D, а Съединените американски щати принадлежат към санитарна група C.
            
         
               (4)
            
            
               В списъка също така се предвижда, че временното допускане на регистрирани коне, повторното въвеждане след временен износ на регистрирани коне за надбягвания, спортни състезания и културни прояви, вносът на регистрирани еднокопитни и еднокопитни за разплод и доотглеждане, както и вносът на сперма, яйцеклетки и ембриони от еднокопитни животни от Мексико понастоящем не са разрешени, за разлика от Съединените щати, откъдето е разрешено такова движение на регистрирани коне.
            
         
               (5)
            
            
               Решение за изпълнение 2014/86/ЕС на Комисията (5) беше прието в очакване на културната проява Théâtre équestre Zingaro в Мексико Сити през 2014 г. С Решение за изпълнение 2014/86/ЕС беше изменен член 1 от Решение 93/195/ЕИО, за да бъде разрешено повторното въвеждане в Съюза на регистрирани коне след временен износ за целите на участие в посоченото мероприятие, при условие че регистрираните коне отговарят на изискванията от здравния сертификат, изготвен в съответствие с образеца на здравен сертификат, установен в приложение X към посоченото решение. С Решение за изпълнение 2014/86/ЕС също така беше изменено Решение 93/195/ЕИО, за да се добави ново приложение X, установяващо посочения образец на здравен сертификат.
            
         
               (6)
            
            
               Освен това с Решение за изпълнение 2014/86/ЕС беше изменено Решение 2004/211/ЕО, така че списъкът да позволява повторното въвеждане на регистрирани коне за надбягвания, спортни състезания и културни прояви, след временен износ, от крайградската зона на Мексико Сити до 15 април 2014 г.
            
         
               (7)
            
            
               Конните мероприятия на LG Global Champions Tour ще се проведат под егидата на Международната федерация по конен спорт (Fédération Equestre Internationale) в Маями, САЩ, от 7 до 9 април 2016 г., както и в крайградската зона на Мексико Сити, Мексико, от 15 до 17 април 2016 г.
            
         
               (8)
            
            
               И двете мероприятия на LG Global Champions Tour — в Съединените американски щати и в крайградската зона на Мексико Сити — ще се проведат под официален ветеринарен надзор. Предвид високата степен на този надзор е възможно да се установят специални условия за здравето на животните и ветеринарното сертифициране при повторното въвеждане на този коне, след временния им износ, за срок от не повече от 30 дни, с цел участие в конните мероприятия на LG Global Champions Tour в Маями, а след това в Мексико Сити.
            
         
               (9)
            
            
               Решение 93/195/ЕИО следва да бъде изменено, за да се разреши повторното въвеждане в Съюза до 30 април 2016 г. на регистрирани коне за надбягвания, спортни състезания и културни прояви, след временен износ, за целите на участие в LG Global Champion Tour в Маями и Мексико Сити, и да се установи образец на здравен сертификат, който да обхваща такива регистрирани коне. Същевременно остарелите разпоредби на Решение 93/195/ЕИО, изменено с Решение за изпълнение 2014/86/ЕС, следва да бъдат заличени.
            
         
               (10)
            
            
               Поради това Решение 93/195/ЕИО следва да бъде съответно изменено.
            
         
               (11)
            
            
               Тъй като крайградската зона на Мексико Сити е регион с голяма надморска височина с понижен риск от векторно предаване на везикулозен стоматит или някои подтипове на венецуелския енцефалит по конете, следва да бъде разрешено повторното въвеждане на регистрирани коне за надбягвания, спортни състезания и културни прояви след временен износ за срок от по-малко от 30 дни в крайградската зона на Мексико Сити — регион, в който в продължение на повече от 2 години не са били докладвани случаи на венецуелски енцефаломиелит по конете. Поради това вписването за Мексико в списъка следва да бъде изменено, за да позволи повторно въвеждане в Съюза на регистрирани коне за надбягвания, спортни състезания и културни прояви, след временен износ, от крайградската зона на Мексико Сити от 30 март 2016 г. до 30 април 2016 г.
            
         
               (12)
            
            
               Поради това вписването за посочената трета държава в списъка в приложение I към Решение 2004/211/ЕО следва да бъде изменено.
            
         
               (13)
            
            
               Поради това Решение 2004/211/ЕО следва да бъде съответно изменено.
            
         
               (14)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение 93/195/ЕИО се изменя, както следва:
   
               1)
            
            
               В член 1 последното тире се заменя със следното:
               
                           „—
                        
                        
                           са участвали в конните мероприятия на LG Global Champions Tour в Маями, Съединени американски щати, и Мексико Сити, Мексико, и отговарят на изискванията, посочени в здравен сертификат, изготвен в съответствие с образеца на здравен сертификат, установен в приложение X към настоящото решение, и при условие че такова повторно въвеждане се извършва не по-късно от 30 април 2016 г.“
                        
                     
         
               2)
            
            
               Приложение X се заменя с текста в приложение I към настоящото решение.
            
         Член 2
   Приложение I към Решение 2004/211/ЕО се изменя в съответствие с приложение II към настоящото решение.
   Член 3
   Адресати на настоящото решение са държавите членки.
   
      Съставено в Брюксел на 8 декември 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  ОВ L 192, 23.7.2010 г., стр. 1.
   
      (3)  Решение 93/195/ЕИО на Комисията от 2 февруари 1993 г. относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви след временен износ (ОВ L 86, 6.4.1993 г., стр. 1).
   
      (4)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни и за изменение на решения 93/195/ЕИО и 94/63/ЕО (ОВ L 73, 11.3.2004 г., стр. 1).
   
      (5)  Решение за изпълнение 2014/86/ЕС на Комисията от 13 февруари 2014 г. за изменение на Решение 93/195/ЕИО по отношение на ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ в Мексико и за изменение на приложение I към Решение 2004/211/ЕО по отношение на вписването за Мексико в списъка на трети страни и части от тях, от които е разрешен вносът в Европейския съюз на живи еднокопитни и сперма, яйцеклетки и ембриони от еднокопитни животни (ОВ L 45, 15.2.2014 г., стр. 24).
   
      ПРИЛОЖЕНИЕ I
      „
            ПРИЛОЖЕНИЕ X
            
               
            
               
            
               
         “
   
   
      ПРИЛОЖЕНИЕ II
      В приложение I към Решение 2004/211/ЕО данните за Мексико се заменят със следното:
      
         
                     „MX
                  
                  
                     Мексико
                  
                  
                     MX-0
                  
                  
                     Цялата страна
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     MX-1
                  
                  
                     Крайградската зона на Мексико Сити
                  
                  
                     D
                  
                  
                     —
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     Валиден от 30 март до 30 април 2016 г.“